സൂര്യയുടെ ജെയ് ഭീം ആമസോണ് പ്രൈം വീഡിയോയില്, ഗംഭീരമെന്ന് പ്രേക്ഷകര് ആരാധകരെ ആവേശം കൊള്ളിച്ച് സൂര്യ നായകനായ ബഹുഭാഷാ ചിത്രം ജെയ് ഭീം ആമസോണ് പ്രൈം വീഡിയോയില് റിലീസ് ചെയ്തു. തമിഴ്, മലയാളം, തെലുങ്ക്, ഹിന്ദി, കന്നഡ എന്നീ ഭാഷകളിലുള്ള ചിത്രം ഒരേസമയം 240 രാജ്യങ്ങളിലായാണ് റിലീസ് ചെയ്തിരിക്കുന്നത്. തമിഴ്നാട്ടില് 1990 കളില് നടന്ന യഥാര്ഥ സംഭവമാണ് ജെയ് ഭീമിന്റെ കഥയ്ക്ക് ആദാരം. ജനകീയനായ അഭിഭാഷകനും ന്യായാധിപനുമായിരുന്ന ജസ്റ്റിസ് ചന്ദ്രുവിന്റെ കഥയാണ് ജെയ് ഭീം പറയുന്നത്. നീതി ഉറപ്പാക്കാനായി തന്റെ ഔദ്യോഗിക കര്ത്തവ്യത്തിനും അപ്പുറം കടന്നു ചെയ്യുന്ന നിയമജ്ഞനായാണ് സൂര്യ ഇതില് വേഷമിടുന്നത്. ഈയിടെ പുറത്തിറങ്ങിയ ചിത്രത്തിന്റെ ട്രെയിലറിന് വന് സ്വീകരണമാണ് ലഭിച്ചത്. താ.സെ. ജ്ഞാനവേല് തിരക്കഥയും സംവിധാനവും നിര്വഹിച്ചിരിക്കുന്ന ചിത്രത്തില് സൂര്യയെ കൂടാതെ പ്രകാശ് രാജ്, റാവു രമേശ്, രജിഷ വിജയന്, മണികണ്ഠന്, ലിജോ മോള് ജോസ് എന്നിവര് പ്രധാന വേഷങ്ങള് അവതരിപ്പിക്കുന്നു. 2ഡി എന്റര്ടെയ്ന്മെന്റിന്റെ ബാനറില് സൂര്യയും ജ്യോതികയുമാണ് ചിത്രം നിര്മിച്ചിരിക്കുന്നത്. രാജശേഖര് കര്പ്പൂരസുന്ദരപാണ്ഡ്യന് സഹനിര്മാതാവായ ചിത്രത്തിന്റെ സംഗീത സംവിധാനം നിര്വഹിച്ചിരിക്കുന്നത് സീന് റോള്ഡനാണ്. ഛായാഗ്രഹണം എസ്.ആര്. കതിര്, ചിത്രസംയോജനം ഫിലോമിന്രാജ്, കലാസംവിധാനം കതിര് എന്നിവരാണ് നിര്വഹിച്ചിരിക്കുന്നത്.